**บทที่ 1**

**บทนำ**

* 1. **ความเป็นมาและความสำคัญของปัญหา**

การบริการให้การปรึกษาเป็นการให้การปรึกษาแก่นักศึกษาในระดับอุดมศึกษา ทั้งทางด้าน การเรียน ส่วนตัวและสังคม เช่น การใช้ชีวิต ความสัมพันธ์กับเพื่อน การเงิน ความรัก หรือปัญหาด้าน สุขภาพอื่น ๆ ลักษณะการให้คำปรึกษา คือ การให้การปรึกษารายบุคคล นักศึกษาสามารถเข้ารับการ ปรึกษาได้โดยตรงในทุก ๆ เรื่องกับอาจารย์ในคณะ และ สาขาวิชา และการให้การปรึกษาแบบออนไลน์ นักศึกษาสามารถเข้าไปขอคำปรึกษาโดยมีอาจารย์เป็นผู้ใช้งานหลักคอยตอบปัญหาและให้คำปรึกษา นั้น ๆ จากประเด็นของปัญหาได้ศึกษาแนวทางในการแก้ปัญหาพบว่า นักศึกษาบางส่วนจะที่กล้าเข้ารับการให้การปรึกษารายบุคคล ถือเป็นเรื่องที่ดีและสามารถแชร์ประสบการณ์ปัญหาให้เพื่อนพี่น้องที่กำลังเจอปัญหาในแบบเดียวกันนั้นแก้ปัญหาได้ง่ายขึ้น โดยบันทึกในระบบให้คำปรึกษาของคณะฯ แต่นักศึกษาบางส่วนก็ไม่กล้าเข้ารับการให้การปรึกษาโดยตรงกับอาจารย์หรืออาจารย์ที่ปรึกษา เพราะอายที่จะแสดงตัวตนหรือไม่กล้าที่จะเล่าปัญหา

ผู้จัดทำจึงได้แนวคิดในการใช้เทคโนโลยีในปัจจุบันเป็นสื่อกลางการให้การปรึกษา เนื่องด้วยสมารท์โฟนเป็นเครื่องมือสื่อสารที่ช่วยอำนวยความสะดวกในด้านต่างๆและนักศึกษากับอาจารย์ส่วนใหญ่ต่างก็ใช้สมาร์ทโฟน จึงได้แนวคิดในการใช้แอปพลิเคชันการบริการให้ปรึกษาบนสมารท์โฟนบนระบบปฏิบัติการแอนดรอยด์(Android Operating System) โดยเป็นการให้การปรึกษาแบบออนไลน์ระหว่างอาจารย์กับนักศึกษาในระบบให้คำปรึกษาภายในคณะวิทยาศาสตร์และเทคโนโลยี มหาวิทยาลัยเทคโนโลยีราชมงคลธัญบุรี สามารถสื่อสารผ่านทั้งระบบการส่งข้อความแบบเรียลไทม์(Instant Messaging) การพูดคุยด้วยเสียงผ่านระบบการโทร(Voice Call) และระบบการสื่อสารผ่านวิดิโอ(Video Call) นอกจากนี้นักศึกษาสามารถเข้าดูประสบการณ์ของเพื่อนพี่น้องในคณะฯผ่านระบบให้คำปรึกษาได้ โดยอาจารย์ที่ให้คำปรึกษาจะเป็นผู้กรอกประสบการณ์ปัญหาของนักศึกษา เป็นการแชร์ประสบการณ์ให้กับเพื่อนพี่น้องที่กำลังเจอปัญหาในขณะนั้นเพื่อเป็นกำลังใจในการแก้ไขปัญหา

ดังนั้นทางผู้พัฒนาจึงทำการพัฒนาแอปพลิเคชันการจัดการการให้คำปรึกษาสำหรับนักศึกษาของคณะวิทยาศาสตร์และเทคโนโลยีของมหาวิทยาลัยเทคโนโลยีราชมงคลธัญบุรี เพื่อช่วยให้นักศึกษาสามารถทำการปรึกษาและอาจารย์สามารถให้คำปรึกษาได้ง่ายและสะดวกมากขึ้น

* 1. **วัตถุประสงค์ของโครงงานวิจัย**

1.2.1 เพื่อพัฒนาแอปพลิเคชันการจัดการการให้คำปรึกษาสำหรับนักศึกษาคณะวิทยาศาสตร์และเทคโนโลยีมหาวิทยาลัยเทคโนโลยีราชมงคลธัญบุรี

* 1. **ขอบเขตของโครงงานวิจัย**

1.3.1 แอปพลิเคชันรองรับกลุ่มใช้งาน ได้แก่ นักศึกษา อาจารย์ที่ปรึกษาและผู้ดูแลระบบ

1.3.2 ความต้องการเชิงหน้าที่จำแนกกลุ่มผู้ใช้งาน ดังนี้

1) นักศึกษา

1. สามารถเข้าสู่ระบบ
2. สามารถสมัครสมาชิก
3. สามารถขอรับรหัสผ่าน
4. สามารถค้นหาประเด็นปัญหาที่เกิดขึ้น พร้อมแนวทางการแก้ไข
5. สามารถตั้งกระทู้ปัญหาต่างๆ และลบกระทู้ของตนเอง
6. สามารถแสดงความคิดเห็นของตนเองแก่ผู้อื่น
7. สามารถดูโปรไฟล์ และแก้ไขข้อมูลโปรไฟล์ของตนเอง
8. สามารถเขียนบันทึกการให้คำปรึกษากับอาจารย์ที่ปรึกษา
9. สามารถแก้ไขสถานะ และลบบันทึกการให้คำปรึกษาได้
10. สามารถตอบบันทึกการให้คำปรึกษาของตนเอง
11. สามารถดูข้อมูลที่ของอาจารย์ที่ปรึกษา
12. สามารถส่งข้อความแบบเรียลไทม์กับที่อาจารย์ที่ปรึกษา
13. สามารถคอลกับอาจารย์ที่ปรึกษา
14. สามารถวิดีโอคอลกับอาจารย์ที่ปรึกษา
15. สามารถค้นหาข้อมูลที่ปรึกษาท่านอื่น
16. สามารถดูประวัติการส่งข้อความแบบเรียลไทม์
17. สามารถออกจากระบบ

2) อาจารย์

1. สามารถเข้าสู่ระบบ
2. สามารถขอรับรหัสผ่าน
3. สามารถค้นหาประเด็นปัญหาที่เกิดขึ้น
4. สามารถตั้งกระทู้ปัญหาต่างๆ และลบกระทู้ของตนเอง
5. สามารถแสดงความคิดเห็นของตนเองแก่ผู้อื่น
6. สามารถดูโปรไฟล์ และแก้ไขข้อมูลโปรไฟล์ของตนเอง
7. สามารถติดตามผลการปรึกษาของนักศึกษา
8. สามารถตอบบันทึกการให้คำปรึกษาของนักศึกษา
9. สามารถส่งข้อความแบบเรียลไทม์กับนักศึกษา
10. สามารถคอลกับนักศึกษา
11. สามารถดูประวัติการส่งข้อความแบบเรียลไทม์
12. สามารถวิดีโอคอลกับนักศึกษา
13. สามารถเรียกดูสถิติการให้การปรึกษารายเดือน
14. สามารถออกจากระบบ

3) ผู้ดูแลระบบ

1. สามารถเข้าสู่ระบบ
2. สามารถจัดการข้อมูลผู้ใช้งาน
3. สามารถจัดการข้อมูลกระทู้
4. สามารถออกจากระบบ

**1.4 ประโยชน์ที่คาดว่าจะได้รับ**

1.4.1 นักศึกษากับอาจารย์ที่ปรึกษาสามารถเข้ารับคำปรึกษาได้สะดวกยิ่งขึ้น

1.4.2 นักศึกษาได้มีหลักและแนวทางในการแก้ไขและตัดสินใจในปัญหาต่างๆ

1.4.3นักศึกษากล้าที่จะปรึกษาปัญหากับอาจารย์ที่ปรึกษามากขึ้น